ডান্ডি কেক

ডান্ডি কেক ()হল একটি ঐতিহ্যবাহী স্কটিশ ফ্রুট কেক। কেকটি সাধারণত স্কটল্যান্ড সহ  যুক্তরাজ্যে ক্রিসমাসের স্বাদ বহন করে।

 উপকরণ 
ডান্ডি কেক তৈরিতে সাধারণত মাখন, চিনি, লেমন জেস্ট বা লেবুর খোসা, কমলার খোসা, মার্মালেড, ময়দা, বেকিং পাউডার, ডিম, দুধ, শুকনো ফল, গ্লাস চেরি , ক্যান্ডিড সাইট্রাসের খোসা, বীজ বিহীন আঙুর/ কিশমিশ যেমন- জান্তে কারেন্টস , সুলতানা , গুঁড়ো বাদাম এবং পুষ্পস্তবকের আকারে সাজানোর জন্য, ব্লাঞ্চ তথা ফালি করা বাদামের মতো উপাদান থাকে। তবে ইউরোপীয় ইউনিয়নের সংরক্ষিত ভৌগোলিক নির্দেশক (PGI) অনুসারে ডান্ডি কেকের জন্য অনুমোদিত একমাত্র উপাদানগুলি হল: লবণাক্ত মাখন, চিনি (ক্যাস্টার, দানাদার, হালকা বা গাঢ় নরম বাদামী), ডিম, ঘন খোসা সেভিল কমলা (ঘন বা অন্যান্য), সূক্ষ্মভাবে কুঁচানো কমলার খোসা, প্লেইন কেক ময়দা, শেরি (ঐচ্ছিক), গুঁড়ো বাদাম (ঐচ্ছিক), সুলতানা, পুরো ব্লাঞ্চ করা বাদাম বা ভাঙ্গা বাদাম। 

 ইতিহাস 
ডান্ডি কেকের বাণিজ্যিক বিপণন ১৮ শতকের শেষের দিকে স্কটল্যান্ডের পূর্ব উপকূলীয় শহর ডান্ডি'র জ্যানেট কেইলারের দোকানে শুরু হয় ।  কিন্তু শোনা যায় যে, এটি মূলত ১৬ শতকে স্কটল্যান্ডের রানী মেরির জন্য তৈরি করা হয়েছিল। তবে স্কটল্যান্ড জুড়ে একই রকম ফলের কেক তৈরি করা হলেও, কেইলারের মিষ্টান্ন প্রতিষ্ঠান মারমালেড কোম্পানি এই কেকটি উৎপাদন বাণিজ্যিক ভাবে শুরু করায় "ডান্ডি কেক" তাদের প্রথম বাণিজ্যিক ব্যান্ডের প্রবর্তক।  কেকটির সম্পর্কে জনপ্রিয় গল্প হল যে, স্কটল্যান্ডের রানী মেরি তার কেকগুলিতে গ্লাস চেরি পছন্দ করতেন না, তাই প্রথমে তার কেকে চেরি ফল ব্যবহার করা হয়নি, ব্লাঞ্চ করা আমন্ড বাদাম ব্যবহার করা হত।  তরল হিসাবে হুইস্কি, ব্র্যান্ডি, বা দুধ ব্যবহার করা হয়, যা ফলকে ভিজিয়ে রাখতে বা ব্যাটারে মেশাতে প্রয়োজন হয়। কেকের উপরের অংশে সাধারণত অ্যামন্ড বাদাম দিয়ে বৃত্তাকারে সজ্জিত করা হয়। কেকগুলি যুক্তরাজ্যের সমস্ত সুপারমার্কেটে বিক্রির জন্য উপলব্ধ।

ডান্ডি কেক ব্রিটিশ ভারতে আসে রেলওয়ে প্রসারের সাথে সাথে। ইস্ট ইন্ডিয়ান রেলওয়ের স্কটিশ ইঞ্জিনিয়ারদের আসানসোল ও রাণীগঞ্জে উপস্থিতির কারণে, তাদের এই প্রিয় খাবার তৈরির ব্যবস্থা হয় স্থানীয় খানসামা বা রাধুনিদের সাহায্যে। ইঞ্জিনিয়ারদের স্ত্রীরাই তাদের প্রশিক্ষণ দেন। ১৮৭৯ খ্রিস্টাব্দে ওয়াহিদ'স কনফেক্সনারির সাথে মেহের আলি বক্স অ্যান্ড সন্স কেফেক্সনারি এবং মিনার'স কনফেক্সনারি তৈরি করতে থাকে ডান্ডি কেক। এই তিনটি প্রতিষ্ঠান আজও আসানসোলে বিদ্যমান।  প্রসঙ্গত উল্লেখ্য এই যে, মেহের আলি বক্স অ্যান্ড সন্স কেফেক্সনারির বর্তমান মালিক ওসমান বক্তব্য অনুসারে জানা যায় যে, বিদ্রোহী কবি কাজী নজরুল ইসলাম এখানেই হিসাবরক্ষক হিসেবে তার কর্মজীবন শুরু করেন।  ১৯৪৭ খ্রিস্টাব্দে স্বাধীনতা লাভের পর ভারতেও ব্রিটানিয়া ইন্ডাস্ট্রিজ এবং এর উত্তরসূরি সংস্থাগুলি কেকটি তৈরি এবং বাজারজাত করতে থাকে। ১৯৮০ খ্রিস্টাব্দের পর, কেকটি বাজার থেকে তুলে নেওয়া হয়েছিল; তবে, নির্মাতারা এটিকে কর্পোরেট ক্রিসমাস উপহার হিসাবে ব্যক্তিগতভাবে সরবরাহ করতে থাকে।

 স্বীকৃতি 
কথিত আছে যে, রানী দ্বিতীয় এলিজাবেথ চা পানের সময় 'ডান্ডি কেক' পছন্দ করতেন। 

২০০২-এ মুক্তিপ্রাপ্ত বিবিসি-এইচবিও প্রযোজিত টেলিভিশন ফিল্ম-" দ্য গ্যাদারিং স্টর্ম" -এ  উইনস্টন চার্চিলকে ডান্ডি কেক-এর একজন ভক্ত হিসাবে দেখানো হয়েছে। 

 আরো দেখুন 

 স্কটিশ রন্ধনপ্রণালী

 তথ্যসূত্র 

বিষয়শ্রেণী:ব্রিটিশ কেক